Juuni lõpuni saavad tallinlased osaleda koosloome algatuses, mis kogub ettepanekuid, kuidas pealinna õhku veelgi paremaks muuta ning kaitsta ennast õhusaaste kahjulike mõjude eest.
#000001
Tuntuim üle-eestiline koosloome katsetus on Rahvakogu, kuid linnadel on tegelikult palju rohkem potentsiaali lahendada oma probleeme koosloomes linlastega. On ju inimeste osalusmotivatsioon neid vahetumalt puudutavate otsuste tegemisel palju suurem kui abstraktsemate ja keerukamate ühiskonnateemade puhul.
#000003
Koosloome iva selles ongi, et inimesed sõnastavad elulised probleemid ja lahendused, peale mida saavad erinevate tasandite seaduseloojad ka seadused neile vastavaks kohandada.
#000004
Üheks selliseks teemaks, mis läheb inimestele korda, on meid ümbritsev keskkond – ruum, loodus ja kindlasti ka õhk. Just seepärast sai õhu puhtuse teema valitud ka praegu käimasolevasse koosloome algatusse.
#000005
Pole vist üllatus, et transport on linlaste silmis suurim murekoht ja saastaja. Ettepanekud, mida inimesed transpordiga seoses on juba platvormile teinud (nüüdseks 16), puudutavad väga erinevaid transpordiga seotud aspekte. Näiteks ühe lahendusena pakutakse auto – või saastemaksu linna sissesõidul ja osana lahendusest auto linnaserva parklasse jätmist. Samas mööndakse ettepanekus, et selleks peaks olema loodud „Pargi ja sõida“ parklate sujuvam ühendus ühistranspordiga, sest hetkepilt näitab, et linnaserva parklad (Pirita ja Oru näiteks) on pigem alakasutatud. Mõnel suunal linna neid aga polegi (Narva poolt).
#000009
Transpordisaaste vähendamiseks on muidki ideid: tõhusam lasteaia ja koolikohtade jaotus, et need asuks kodule lähemal ja vähendaks liiklusmahtu ning jalgrattateede julgem ja läbimõeldum rajamine. Samuti soovitatakse ka Tallinnale oma autovabaduse puiesteed või puiesteid nagu Tartus.
#000010
Lisaks õhusaastet vähendavatele ettepanekutele on koosloomesse oodatud ka ideed, kuidas end paremini kaitsta õhusaaste kahjulike mõjude eest. See on valdkond, mida iga elanik saab ise ja juba täna mõjutada. Näiteks valides teise kooli või tööle sõidu marsruudi/transpordiliigi või sobivama aja ja koha välitegevuseks. Eelduseks on, et linnaelanikud on teadlikud õhupuhtuse olukorrast oma piirkonnas ja õhusaaste tervisemõjudest.
#000014
Kui inimeste jaoks on õhusaastel otsene kahjulik mõju tervisele – hingamisteede haigused, peavalu, probleemid silmadega jne, siis ka linnadele kui organismidele on õhusaaste igatepidi kahjulik. Alates sellest, et suretab loodust ja halvendab linnakeskkonda esteetiliselt, kuni selleni, et mõjutab ju otseselt linnade majanduslikku hakkamasaamist. Inimesed saastunud õhuga linna elama ei kipu ning ka välisinvestorid ei soovi investeerida virelevasse keskkonda.
#000017
Ettepanekud on oodatud koosloomeplatvormil samas saab hinnata juba tehtud ettepanekuid.
#000019
Mehe peksu eest turvapaika vajavate emade ja laste arv üha kasvab, iga päev külastab politsei 11 peret (2)
#000033
Madalam sõidukiirus julgustab siia kolima väikeste lastega peresid
#000038
Vanade hoonete vuntsimiseks saab nüüd 100 000 eurot rohkem toetust
#000041
Autosõbralik linn hävitab tervist ja loodust – olukord peab muutuma!
#000042
Pressikonverentsil tutvustatakse Vanasadama trammiliini ehitustöid
#000045
Järgmisel aastal algavad Ülemiste terminali ja Vanasadama vahelise trammitee ehitustööd
#000046